title: Regulamentul de punere în aplicare (UE) 2019/1685 al Comisiei din 4 octombrie 2019 de desemnare a unui centru de referință al Uniunii Europene pentru bunăstarea animalelor în ceea ce privește păsările de curte și alte animale de fermă mici (Text cu relevanță pentru SEE)

text:
                  9.10.2019

                  RO

                  Jurnalul Oficial al Uniunii Europene

                  L 258/11

         REGULAMENTUL DE PUNERE ÎN APLICARE (UE) 2019/1685 AL COMISIEI
         din 4 octombrie 2019
         de desemnare a unui centru de referință al Uniunii Europene pentru bunăstarea animalelor în ceea ce privește păsările de curte și alte animale de fermă mici
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (1), în special articolul 95 alineatul (1),
         întrucât:

                     (1)

                     Regulamentul de punere în aplicare (UE) 2018/329 al Comisiei (2) a desemnat consorțiul condus de Wageningen Livestock Research și compus, de asemenea, din Universitatea din Aarhus și din Institutul Friedrich-Loeffler, ca centru de referință al Uniunii Europene pentru bunăstarea animalelor responsabil cu sprijinirea activităților orizontale ale Comisiei și ale statelor membre în domeniul cerințelor privind bunăstarea animalelor, prevăzut la articolul 1 alineatul (2) litera (f) din Regulamentul (UE) 2017/625. În conformitate cu sarcinile stabilite în programul de lucru multianual al centrelor de referință ale Uniunii Europene, activitățile acestui centru de referință al Uniunii Europene pentru bunăstarea animalelor se axează pe bunăstarea porcilor.

                     (2)

                     În consecință, în conformitate cu articolul 95 din Regulamentul (UE) 2017/625, Comisia a lansat o invitație publică de manifestare a interesului pentru selectarea și desemnarea unui centru de referință al Uniunii Europene pentru bunăstarea animalelor care ar trebui să sprijine activitățile orizontale ale Comisiei și ale statelor membre în ceea ce privește aplicarea normelor care prevăd cerințele privind bunăstarea păsărilor de curte și a altor animale de fermă mici.

                     (3)

                     Comisia de evaluare și selectare desemnată pentru invitația publică de manifestare a interesului respectivă a concluzionat că respectivul consorțiu condus de Agence Nationale de Sécurité Sanitaire de l’Alimentation (Franța) și alcătuit, de asemenea, din Institut de Recerca I Tecnologia Agroalimentàries (Spania), Aarhus Universitet – Institut for Husdyrvidenskab (Danemarca) și Istituto Zooprofilattico Sperimentale della Lombardia e dell’Emilia Romagna (Italia) îndeplinește cerințele prevăzute la articolul 95 alineatul (3) din Regulamentul (UE) 2017/625 și că acesta ar putea fi responsabil cu efectuarea sarcinilor prevăzute la articolul 96 din regulamentul respectiv în ceea ce privește păsările de curte și alte animale de fermă mici.

                     (4)

                     Acest consorțiu ar trebui, prin urmare, să fie desemnat ca centru de referință al Uniunii Europene pentru bunăstarea animalelor în ceea ce privește păsările de curte și alte animale de fermă mici, responsabil cu efectuarea de sarcini de sprijin, în măsura în care acestea vor fi incluse în programele de lucru anuale sau multianuale ale centrelor de referință ale Uniunii Europene. Programele de lucru anuale sau multianuale trebuie să fie stabilite în conformitate cu obiectivele și prioritățile programelor de lucru relevante adoptate de Comisie în conformitate cu articolul 36 din Regulamentul (UE) nr. 652/2014 al Parlamentului European și al Consiliului (3).

                     (5)

                     Articolul 95 din Regulamentul (UE) 2017/625 prevede că desemnarea unui centru de referință al Uniunii Europene pentru bunăstarea animalelor trebuie să fie limitată în timp sau revizuită periodic. Prin urmare, desemnarea Centrului de referință al Uniunii Europene pentru bunăstarea animalelor în ceea ce privește păsările de curte și alte animale de fermă mici ar trebui să fie revizuită o dată la cinci ani.

                     (6)

                     Centrul de referință al Uniunii Europene pentru bunăstarea animalelor în ceea ce privește păsările de curte și alte animale de fermă de mici ar trebui să beneficieze de suficient timp pentru a-și pregăti programul de lucru pentru următoarea perioadă bugetară. Prin urmare, prezentul regulament ar trebui să se aplice de la 1 ianuarie 2020,

               ADOPTĂ PREZENTUL REGULAMENT:

            Articolul 1

               (1)   Următorul consorțiu este desemnat drept centru de referință al Uniunii Europene pentru bunăstarea animalelor, responsabil cu sprijinirea activităților orizontale ale Comisiei și ale statelor membre în domeniul cerințelor privind bunăstarea păsărilor de curte și a altor animale de fermă mici:

                           Denumire:

                           :

                           Consorțiu condus de Agence Nationale de Sécurité Sanitaire de l’Alimentation (Franța) și alcătuit, de asemenea, din Institut de Recerca I Tecnologia Agroalimentàries (Spania), Aarhus Universitet – Institut for Husdyrvidenskab (Danemarca) și Istituto Zooprofilattico Sperimentale della Lombardia e dell’Emilia Romagna (Italia)

                           Adresă:

                           :

                                       14 rue Pierre et Marie Curie

                                       94701 Maisons-Alfort Cedex

                                       FRANȚA

               (2)   Desemnarea este revizuită o dată la cinci ani, începând cu data aplicării prezentului regulament.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 1 ianuarie 2020.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 4 octombrie 2019.

                  Pentru Comisie

                  Președintele

               Jean-Claude JUNCKER

            (1)  JO L 95, 7.4.2017, p. 1.

            (2)  Regulamentul de punere în aplicare (UE) 2018/329 al Comisiei din 5 martie 2018 de desemnare a centrului de referință al Uniunii Europene pentru bunăstarea animalelor (JO L 63, 6.3.2018, p. 13).

            (3)  Regulamentul (UE) nr. 652/2014 al Parlamentului European și al Consiliului din 15 mai 2014 de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, precum și sănătatea plantelor și materialul de reproducere a plantelor, de modificare a Directivelor 98/56/CE, 2000/29/CE și 2008/90/CE ale Consiliului, a Regulamentelor (CE) nr. 178/2002, (CE) nr. 882/2004 și (CE) nr. 396/2005 ale Parlamentului European și ale Consiliului, a Directivei 2009/128/CE a Parlamentului European și a Consiliului și a Regulamentului (CE) nr. 1107/2009 al Parlamentului European și al Consiliului și de abrogare a Deciziilor 66/399/CEE, 76/894/CEE și 2009/470/CE ale Consiliului (JO L 189, 27.6.2014, p. 1).


title: Regulamentul De Punere În Aplicare (UE) 2019/1686 Al Comisiei din 8 octombrie 2019 de autorizare a extinderii utilizării izolatului de proteine bazice din zer din lapte de bovine ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE)

text:
                  9.10.2019

                  RO

                  Jurnalul Oficial al Uniunii Europene

                  L 258/13

         REGULAMENTUL DE PUNERE ÎN APLICARE (UE) 2019/1686 AL COMISIEI
         din 8 octombrie 2019
         de autorizare a extinderii utilizării izolatului de proteine bazice din zer din lapte de bovine ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
         întrucât:

                     (1)

                     Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piața Uniunii.

                     (2)

                     În conformitate cu articolul 8 din Regulamentul (UE) 2015/2283, a fost adoptat Regulamentul de punere în aplicare (UE) 2017/2470 al Comisiei (2) de stabilire a unei liste cu alimente noi autorizate a Uniunii.

                     (3)

                     În temeiul articolului 12 din Regulamentul (UE) 2015/2283, Comisia trebuie să decidă cu privire la autorizarea și introducerea pe piața Uniunii a unui aliment nou, precum și cu privire la actualizarea listei Uniunii.

                     (4)

                     Regulamentul de punere în aplicare (UE) 2018/1632 al Comisiei (3) a autorizat introducerea pe piață a izolatului de proteine bazice din zer de lapte de bovine ca aliment nou în temeiul Regulamentului (UE) 2015/2283 și a modificat lista cu alimente noi autorizate a Uniunii.

                     (5)

                     La 10 octombrie 2018, societatea Armor Protéines S.A.S a înaintat Comisiei o cerere de extindere a utilizării izolatului de proteine bazice din zer din lapte de bovine în sensul articolului 10 alineatul (1) din Regulamentul (UE) 2015/2283. Modificările solicitate se referă la utilizarea izolatului de proteine bazice din zer din lapte de bovine în alimentele destinate unor scopuri medicale speciale definite în Regulamentul (UE) nr. 609/2013 al Parlamentului European și al Consiliului (4) și în suplimentele alimentare definite în Directiva 2002/46/CE a Parlamentului European și a Consiliului (5) pentru sugarii cu vârsta mai mică de 12 luni.

                     (6)

                     La 24 ianuarie 2019, Comisia a consultat Autoritatea Europeană pentru Siguranța Alimentară (denumită în continuare „autoritatea”) solicitându-i să efectueze o evaluare suplimentară pentru extinderea utilizării izolatului de proteine bazice din zer din lapte de bovine ca aliment nou în conformitate cu articolul 10 alineatul (3) din Regulamentul (UE) nr. 2015/2283.

                     (7)

                     La 14 martie 2019, autoritatea a adoptat avizul științific „Safety of whey basic protein isolate for extended uses in foods for special medical purposes and food supplements for infants pursuant to Regulation (EU) 2015/2283 [Siguranța izolatului de proteine bazice din zer pentru utilizări extinse în produsele alimentare destinate unor scopuri medicale speciale și în suplimentele alimentare destinate sugarilor în conformitate cu Regulamentul (UE) 2015/2283]” (6). Avizul științific respectiv este în conformitate cu articolul 11 din Regulamentul (UE) 2015/2283.

                     (8)

                     Avizul științific respectiv a oferit suficiente dovezi pentru a stabili faptul că izolatul de proteine bazice din zer din lapte de bovine din utilizările extinse și nivelurile de utilizare propuse în alimentele destinate unor scopuri medicale speciale și în suplimentele alimentare pentru sugari cu vârsta mai mică de 12 luni respectă dispozițiile articolului 12 alineatul (1) din Regulamentul (UE) 2015/2283. În avizul respectiv, autoritatea a concluzionat că utilizările extinse nu ar spori aportul potențial al alimentului nou comparativ cu aportul evaluat în avizul său din 2018 (7). Prin urmare, este necesar să se modifice lista cu alimente noi autorizate a Uniunii pentru a include această extindere a utilizărilor autorizate a izolatului de proteine bazice din zer din lapte de bovine.

                     (9)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1

               (1)   Rubrica din lista cu alimente noi autorizate a Uniunii, instituită în temeiul Regulamentului de punere în aplicare (UE) 2017/2470, referitoare la substanța izolat de proteine bazice din zer din lapte de bovine se modifică în conformitate cu anexa la prezentul regulament.

               (2)   Rubrica din lista Uniunii menționată la alineatul (1) include condițiile de utilizare și cerințele de etichetare stabilite în anexa la prezentul regulament.

               (3)   Autorizația prevăzută la prezentul articol se aplică fără a se aduce atingere dispozițiilor Regulamentului (UE) nr. 609/2013 și ale Directivei 2002/46/CE.

            Articolul 2
            Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 8 octombrie 2019.

                  Pentru Comisie

                  Președintele

               Jean-Claude JUNCKER

            (1)  JO L 327, 11.12.2015, p. 1.

            (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

            (3)  Regulamentul de punere în aplicare (UE) 2018/1632 al Comisiei din 30 octombrie 2018 de autorizare a introducerii pe piață a izolatului de proteine bazice din zer din lapte de bovină ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (JO L 272, 31.10.2018, p. 23).

            (4)  Regulamentul (UE) nr. 609/2013 al Parlamentului European și al Consiliului din 12 iunie 2013 privind alimentele destinate sugarilor și copiilor de vârstă mică, alimentele destinate unor scopuri medicale speciale și înlocuitorii unei diete totale pentru controlul greutății și de abrogare a Directivei 92/52/CEE a Consiliului, a Directivelor 96/8/CE, 1999/21/CE, 2006/125/CE și 2006/141/CE ale Comisiei, a Directivei 2009/39/CE a Parlamentului European și a Consiliului și a Regulamentelor (CE) nr. 41/2009 și (CE) nr. 953/2009 ale Comisiei (JO L 181, 29.6.2013, p. 35).

            (5)  Directiva 2002/46/CE a Parlamentului European și a Consiliului din 10 iunie 2002 referitoare la apropierea legislațiilor statelor membre privind suplimentele alimentare (JO L 183, 12.7.2002, p. 51).

            (6)  EFSA Journal 2019; 17(4):5659.

            (7)  EFSA Journal 2018; 16(7):5360.

            ANEXĂ
            Anexa la Regulamentul de punere în aplicare (UE) 2017/2470 se modifică după cum urmează:

                        1.

                        În tabelul 1 (Alimente noi autorizate), rubrica referitoare la „Izolat de proteine bazice din zer din lapte de bovină” se înlocuiește cu următorul text:

                                    „Aliment nou autorizat

                                       Condițiile în care poate fi utilizat alimentul nou

                                       Cerințe specifice suplimentare privind etichetarea

                                       Alte cerințe

                                       Protecția datelor

                                    Izolat de proteine bazice din zer din lapte de bovine

                                       Categorie specifică de alimente

                                       Niveluri maxime

                                    Denumirea alimentului nou pe eticheta produselor alimentare care îl conțin este «Izolat de proteine din zer din lapte».
                                    Suplimentele alimentare care conțin izolat de proteine bazice din zer din lapte de bovine trebuie să poarte următoarea mențiune:
                                    «Acest supliment alimentar nu trebuie să fie consumat de către sugari/copii/adolescenți cu vârsta mai mică de un/trei/optsprezece (*) an(i)»
                                    (*) În funcție de grupa de vârstă căreia îi este destinat suplimentul alimentar.

                                    Autorizat la 20 noiembrie 2018. Această includere se bazează pe dovezi științifice și date științifice care fac obiectul unui drept de proprietate, protejate în conformitate cu articolul 26 din Regulamentul (UE) 2015/2283. Solicitant: Armor Protéines S.A.S., 19 bis, rue de la Libération 35460 Saint-Brice-en-Coglès, Franța. Pe perioada protecției datelor, alimentul nou «izolat de proteine bazice din zer din lapte de bovine» este autorizat pentru introducerea pe piața Uniunii numai de către Armor Protéines S.A.S., cu excepția cazului în care un solicitant ulterior obține autorizația pentru alimentul nou fără a face trimitere la dovezile științifice sau datele științifice care fac obiectul unui drept de proprietate, protejate în conformitate cu articolul 26 din Regulamentul (UE) 2015/2283 sau cu acordul Armor Protéines S.A.S. Data de încheiere a protecției datelor: 20 noiembrie 2023.”

                                    Formule de început, astfel cum sunt definite în Regulamentul (UE) nr. 609/2013
                                    Formule de continuare, astfel cum sunt definite în Regulamentul (UE) nr. 609/2013
                                    Înlocuitori ai unei diete totale pentru controlul greutății, astfel cum sunt definiți în Regulamentul (UE) nr. 609/2013
                                    Alimente destinate unor scopuri medicale speciale, astfel cum sunt definite în Regulamentul (UE) nr. 609/2013
                                    Suplimente alimentare, astfel cum sunt definite în Directiva 2002/46/CE

                                    30 mg/100 g (pudră)
                                    3,9 mg/100 ml (reconstituit)
                                    30 mg/100 g (pudră)
                                    4,2 mg/100 ml (reconstituit)
                                    300 mg/zi
                                    30 mg/100 g (formule de început pudră în primele luni de viață până la introducerea alimentării complementare adecvate)
                                    3,9 mg/100 ml (formule de început reconstituite în primele luni de viață până la introducerea alimentării complementare adecvate)
                                    30 mg/100 g (formule de început pudră după introducerea unei alimentații complementare adecvate)
                                    4,2 mg/100 ml (formule de început reconstituite după introducerea unei alimentații complementare adecvate)
                                    58 mg/zi pentru copii de vârstă mică
                                    380 mg/zi pentru copii și adolescenți cu vârste între 3 și 18 ani
                                    610 mg/zi pentru adulți
                                    25 mg/zi pentru sugari
                                    58 mg/zi pentru copii de vârstă mică
                                    250 mg/zi pentru copii și adolescenți cu vârste între 3 și 18 ani
                                    610 mg/zi pentru adulți

                        2.

                        În tabelul 2 (Specificații), rubrica referitoare la „Izolat de proteine bazice din zer din lapte de bovină” se înlocuiește cu următorul text:

                                    „Alimente nou autorizate

                                       Specificație

                                    Izolat de proteine bazice din zer din lapte de bovine

                                       Descriere

                                    Izolatul de proteine bazice din zer din lapte de bovine este o pulbere de culoare galben-cenușiu, obținută din lapte de bovine degresat printr-o serie de etape de izolare și purificare.

                                       Caracteristici/Compoziție

                                    Total proteine (g/greutatea produsului): ≥ 90 %
                                    Lactoferină (g/greutatea produsului): 25-75 %
                                    Lactoperoxidază (g/greutatea produsului): 10-40 %
                                    Alte proteine (g/greutatea produsului): ≤ 30 %
                                    TGF-β2: 12-18 mg/100 g
                                    Umiditate: ≤ 6,0 %
                                    pH (soluție 5 % g/v): 5,5 – 7,6
                                    Lactoză: ≤ 3,0 %
                                    Lipide: ≤ 4,5 %
                                    Cenușă: ≤ 3,5 %
                                    Fier: ≤ 25 mg/100 g

                                       Metale grele

                                    Plumb: < 0,1 mg/kg
                                    Cadmiu: < 0,2 mg/kg
                                    Mercur: < 0,6 mg/kg
                                    Arsen: < 0,1 mg/kg

                                       Criterii microbiologice:

                                    Număr de bacterii mezofile aerobe: ≤ 10 000  UFC/g
                                    Enterobacterii: ≤ 10 UFC/g

                                       Escherichia coli: Negativ/g
                                    Stafilococi coagulazo-pozitivi: Negativ/g

                                       Salmonella: Negativ/25 g

                                       Listeria: Negativ/25 g

                                       Cronobacter spp.: Negativ/25 g
                                    Mucegaiuri: ≤ 50 UFC/g
                                    Drojdii: ≤ 50 UFC/g

                                    UFC: unități formatoare de colonii”


title: Regulamentul de punere în aplicare (UE) 2019/1687 al Comisiei din 8 octombrie 2019 de modificare a anexei 1 la Regulamentul de punere în aplicare (UE) 2017/2179 de instituire a unei taxe antidumping definitive la importurile de plăci din ceramică originare din Republica Populară Chineză

text:
                  9.10.2019

                  RO

                  Jurnalul Oficial al Uniunii Europene

                  L 258/18

         REGULAMENTUL DE PUNERE ÎN APLICARE (UE) 2019/1687 AL COMISIEI
         din 8 octombrie 2019
         de modificare a anexei 1 la Regulamentul de punere în aplicare (UE) 2017/2179 de instituire a unei taxe antidumping definitive la importurile de plăci din ceramică originare din Republica Populară Chineză
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1),
         având în vedere Regulamentul de punere în aplicare (UE) 2017/2179 al Comisiei din 22 noiembrie 2017 de instituire a unei taxe antidumping definitive la importurile de plăci din ceramică originare din Republica Populară Chineză în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (UE) 2016/1036 al Parlamentului European și al Consiliului (2), în special articolul 2,
         întrucât:
         A.   MĂSURI ÎN VIGOARE

                     (1)

                     La 12 septembrie 2011, Consiliul a instituit, prin Regulamentul de punere în aplicare (UE) nr. 917/2011 (3) („ancheta inițială”), o taxă antidumping definitivă la importurile de plăci din ceramică („produsul în cauză”) originare din Republica Populară Chineză („RPC”). Având în vedere numărul mare de producători-exportatori din China care au cooperat în cursul anchetei inițiale, s-a constituit un eșantion de producători-exportatori chinezi și s-au impus taxe individuale ad valorem cuprinse între 13,9 % (4) și 36,5 % societăților incluse în eșantion, în timp ce altor societăți care au cooperat, dar care nu au fost incluse în eșantion, li s-a atribuit un nivel al taxei de 30,6 %. Taxa reziduală impusă producătorilor-exportatori chinezi care nu au cooperat se ridica la 69,7 %

                     (2)

                     La 22 noiembrie 2017, în urma unei reexaminări efectuate în perspectiva expirării măsurilor, Comisia a decis, prin Regulamentul de punere în aplicare (UE) 2017/2179, să mențină taxele antidumping în vigoare.

                     (3)

                     În conformitate cu articolul 2 din Regulamentul de punere în aplicare (UE) 2017/2179, Comisia poate modifica anexa I la regulamentul respectiv, acordând unui nou producător-exportator nivelul taxei aplicabile societăților cooperante neincluse în eșantion sau cărora nu li s-a acordat tratament individual, și anume nivelul taxei medii ponderate de 30,6 %, oricărui nou producător-exportator din RPC care îi furnizează suficiente elemente de probă.

               B.   CEREREA DE ACORDARE A TRATAMENTULUI DE NOU PRODUCĂTOR-EXPORTATOR

                     (4)

                     În octombrie 2018, societatea Zhuhai Xuri Ceramics Co., Ltd („solicitantul”) s-a manifestat, după publicarea Regulamentului (UE) 2017/2179, și a înaintat o cerere de acordare a tratamentului de nou producător-exportator și, prin urmare, a nivelului taxei aplicabile societăților cooperante din RPC neincluse în eșantion sau cărora nu le-a fost acordat tratament individual, respectiv de 30,6 %. Solicitantul a susținut că îndeplinește toate cele trei criterii prevăzute la articolul 2 din Regulamentul de punere în aplicare (UE) 2017/2179.

                     (5)

                     Pentru a stabili dacă solicitantul îndeplinea aceste criterii, Comisia i-a cerut acestuia să completeze un chestionar. Ca urmare a analizării răspunsurilor la chestionar, Comisia a considerat că solicitantul a furnizat suficiente informații și nu a solicitat elemente de probă suplimentare.

                     (6)

                     Comisia a notificat industria Uniunii cu privire la cererea de acordare a tratamentului de nou producător-exportator și i-a oferit posibilitatea de a prezenta observații. Comisia nu a primit nicio observație.

               C.   ANALIZAREA CERERII

                     (7)

                     În ceea ce privește condiția prevăzută la articolul 2 litera (a) din Regulamentul de punere în aplicare (UE) 2017/2179, primul criteriu, Comisia a examinat în detaliu registrul de vânzări al solicitantului din cursul perioadei de anchetă. Registrul reflecta doar vânzări interne.

                     (8)

                     După verificarea suplimentară a altor date privind vânzările, precum și a statisticilor și a documentației vamale ale UE, nu s-a găsit niciun element de probă care să sugereze că solicitantul a exportat produsul în cauză către Uniune înaintea sau în cursul perioadei de anchetă. Prin urmare, ținând cont de informațiile disponibile, Comisia a concluzionat că solicitantul îndeplinește primul criteriu.

                     (9)

                     În ceea ce privește condiția prevăzută la articolul 2 litera (b) din Regulamentul de punere în aplicare (UE) 2017/2179, al doilea criteriu, Comisia a remarcat că structura corporativă a solicitantului cuprinde zece societăți afiliate. Două dintre aceste societăți afiliate au fost implicate în fabricarea produsului în cauză în cursul perioadei de anchetă, dar au fost active numai pe piața internă. Pe baza elementelor de probă furnizate, nu au fost identificate niciun fel de alte legături comerciale sau operaționale cu exportatori sau producători din RPC care fac obiectul măsurilor antidumping în vigoare. Cinci dintre aceste societăți afiliate au fost înființate după perioada de anchetă, iar celelalte trei nu au fost implicate în nicio activitate comercială privind produsul în cauză. Prin urmare, Comisia a concluzionat că solicitantul îndeplinește al doilea criteriu.

                     (10)

                     În ceea ce privește condiția stabilită la articolul 2 litera (c) din Regulamentul de punere în aplicare (UE) 2017/2179, al treilea criteriu, pe baza documentelor justificative furnizate, Comisia a stabilit că solicitantul nu a exportat produsul în cauză către Uniune după încheierea perioadei de anchetă. În lipsa exporturilor, solicitantul a furnizat elemente de probă privind existența unor acorduri contractuale irevocabile referitoare la vânzări de cantități semnificative ale produsului în cauză către Uniune. Prin urmare, Comisia a concluzionat că solicitantul îndeplinește al treilea criteriu.

                     (11)

                     Industria Uniunii nu a furnizat nicio dovadă/informație din care să reiasă că solicitantul nu a îndeplinit vreunul dintre cele trei criterii.

               D.   CONCLUZIE

                     (12)

                     Comisia a concluzionat că solicitantul îndeplinește cele trei criterii necesare pentru a i se acorda tratamentul de nou producător-exportator. Prin urmare, numele solicitantului ar trebui adăugat în lista producătorilor cooperanți neincluși în eșantion sau cărora nu li s-a acordat tratament individual din anexa I la Regulamentul de punere în aplicare (UE) 2017/2179.

               E.   COMUNICAREA CONSTATĂRILOR

                     (13)

                     Solicitantul și industria Uniunii au fost informați cu privire la elementele și considerentele esențiale pe baza cărora s-a considerat oportun să i se acorde societății Zhuhai Xuri Ceramics Co., Ltd nivelul taxei antidumping aplicabil producătorilor-exportatori chinezi cooperanți neincluși în eșantion.

                     (14)

                     Părților li s-a acordat posibilitatea de a prezenta observații, care au fost luate în considerare în mod corespunzător, în cazurile în care acest lucru a fost justificat.

                     (15)

                     Măsurile prevăzute în prezentul regulament sunt conforme cu avizul comitetului instituit în temeiul articolului 15 alineatul (1) din regulamentul de bază,

               ADOPTĂ PREZENTUL REGULAMENT:

            Articolul 1
            Următoarea societate este adăugată în lista producătorilor chinezi cooperanți neincluși în eșantion sau cărora nu li s-a acordat tratament individual din anexa I la Regulamentul de punere în aplicare (UE) 2017/2179:

                        Denumirea

                        Codul adițional TARIC

                        Zhuhai Xuri Ceramics Co., Ltd

                        C505

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 8 octombrie 2019.

                  Pentru Comisie

                  Președintele

               Jean-Claude JUNCKER

            (1)  JO L 176, 30.6.2016, p. 21.

            (2)  JO L 307, 23.11.2017, p. 25.

            (3)  Regulamentul de punere în aplicare (UE) nr. 917/2011 al Consiliului din 12 septembrie 2011 de instituire a unei taxe antidumping definitive și de colectare definitivă a taxei provizorii instituite asupra importurilor de plăci de ceramică originare din Republica Populară Chineză (JO L 238, 15.9.2011, p. 1).

            (4)  Regulamentul de punere în aplicare (UE) nr. 917/2011 a fost modificat ulterior prin Regulamentul de punere în aplicare (UE) 2015/409 al Comisiei din 11 martie 2015.